******

**ТЕХНИЧКА СПЕЦИФИКАЦИЈА**

**Врста услуге:** услуге социјалне заштите: „Помоћ у кући за старија лица и особе са инвалидитетом“

**Област:** социјална делатност

**Трајање:** оквирно 4 месеца (од дана закључења уговора са изабраним Пружаоцем услуга)

**Број корисника услуге**: најмање 30 лица

**Место пружања услуге**

Пружање услуга „Помоћ у кући“ вршиће се на територији општине Мали Зворник

**Опис услуга**

Помоћ у кући и подршка старијим и одраслим лицима са инвалидитетим пружаће се у домаћинствима лица корисника услуга. Временски интервали ће бити прилагођени њиховим потребама инавикама.

Помоћ у кући подразумева следеће услуге:

* помоћ у обезбеђивању исхране: набавка намирница, припрема лаких оброка, помоћ при узимању хране и одржавање хигијене посуђа;
* помоћ у одржавању личне хигијене: помоћ при умивању, купању, прању и чешљању косе, бријању и сечењу ноктију;
* помоћ у одржавању одевних предмета и постељине, што подразумева и набавку истог;
* помоћ у загревању просторија: ложење ватре, чишћење пећи и помоћ у набавци огрева;
* помоћ у одржавању хигијене стана: одржавање чистоће просторија, уређаја беле технике и одржавање подних површина и простирки;
* помоћ при обезбеђивању сервисних и других услуга: плаћање комуналних услуга (воде, струје, станарине, телефона, ТВ и др.), контакт и позив одговарајућих сервиса за поправку водоводних, канализационих, електро-инсталација, контакт са мајсторима за поправку столарије, брава, славина, оштећеног намештаја, апарата за домаћинство, кречење стана и др. по договору са корисником услуге;
* помоћ у задовољењу потреба корисника: набавку лекова, позив или одвођење код лекара, помоћ при кретању у стану, дворишту, шетњу, набавку новина, књига, иницирање добросуседске помоћи, обебеђивање контаката са хуманитарним организацијама.
* Санирање и негу мањих рана.
* Контрола виталних функција.

**Број стручних радника и сарадника непосредно ангажованих у раду са корисницима услуге „Помоћ у кући“**

Изабрани пружалац услуга дужан је да ангажује следећа лица за реализацију предметних услуга:

* **4 асистента на пословима геронтодомаћица**
* **један стручни радник**

Изабрани пружалац услуга је у обавези да у периоду спровођења услуге, ангажује најмање 4 геронтодомаћице, које ће бити, свакодневно, укључене у пружање услуга из предметне набавке. Пружалац услуга је у обавези да са геронтодомаћицама закључи уговор о раду у периоду трајања уговора за потребе пружања услуге Помоћ у кући. Обим ангажовања геронтодомаћица: рад са корисницима **8 сати** дневно пет дана у недељи.

Пружилац услуге ангажује стручног радника са лиценцом као лице одговорно за процену потреба корисника и кординацију рада геронтодомаћица.

**Квалитет**

Пружалац услуге се обавезује да услугу изврши квалитетно у складу са законским прописима предвиђеним за ову врсту услуге и у свему према захтевима Наручиоца прецизираним у спецификацији услуга у оквиру конкурсне документације.

**Праћење и евалуација**

Изабрани Пружалац услуга, дужан је да Општинској управи општине Мали Зворник омогући увид у своје активности током реализације пројекта, а са циљем мониторинга и евалуације, као и да им ставља на располагање све потребне информације, документацију и образложења у вези са предметом набавке. Приликом контрола, анализа, мониторинга и евалуације могу бити укључени и крајњи корисници предмета јавне набавке.

Пружалац услуге ће такође најмање једном месечно спровести интерну еваулацију и достављати извештај локалној самоуправи о квалитету услуге и задовољству корисника.